Source: https://www.epi.sk/zz/2005-110
Timestamp: 2019-09-22 03:49:04+00:00
Document Index: 10729917

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 11', '§ 12', '§ 12', '§12', '§ 12', '§ 13', '§ 14', '§ 11', '§ 14', '§ 14', '§ 3', '§ 11', '§ 19', '§ 5', '§ 15', '§ 12', '§ 12', '§ 6', '§ 6', '§ 6', '§ 8', '§ 8', '§ 13', '§ 4', '§ 29', '§ 5', '§ 13', '§ 13', '§ 13', 'Čl. 54', 'Čl. 4', '§ 8', 'Čl. 5', 'Čl. 8', 'Čl. 4', '§ 7', 'Čl. 64', 'Čl. 66', '§ 45']

110/2005 Z. z. Vyhláška o regulácii obchodu s voľne žijúcimi živočíchmi a rastlinami | Aktuálne znenie
Hľadaj v 110/2005 ×
Vyhláška č. 110/2005 Z. z.Vyhláška Ministerstva životného prostredia Slovenskej republiky, ktorou sa vykonávajú niektoré ustanovenia zákona o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov
(v znení č. 449/2009 Z. z., 47/2013 Z. z., 387/2018 Z. z.)
§ 2 - Podrobnosti o náležitostiach podávaní žiadostí o vydanie povolenia na dovoz, povolenia na vývoz a potvrdenia na opätovný vývoz
§ 3 - Podrobnosti o vzore úradného tlačiva prílohy povolenia na dovoz, vývoz alebo potvrdenia na opätovný vývoz
§ 4 - Podrobnosti o náležitostiach podávaní žiadostí na povolenie výnimky zo zákazu na komerčné činnosti alebo na udelenie súhlasu na premiestnenie
§ 5 - Podrobnosti o zapisovaní vedcov a vedeckých inštitúcií do osobitného zoznamu
§ 6 - Zoznam colných úradov
§ 7 - Zoznam vybraných druhov, ktorých držba sa zakazuje
§ 8 - Evidenčný zoznam exemplárov rastlín
§ 9 - Druhová karta exemplára živočícha
§ 10 - Evidencia kaviáru
§ 11 - Nezameniteľné označovanie exemplárov
§ 11a - Register vyrobených krúžkov a distribuovaných krúžkov
§ 12 - Zoznam vybraných druhov živočíchov podľa § 12b ods. 1 zákona
§12a - Podrobnosti o zázname o nakladaní s neživým exemplárom vybraných druhov živočíchov podľa § 12b zákona
§ 13 - Preukaz o pôvode exemplára živočícha
§ 14 - Zoznam druhov, pre ktoré sa nemusí viesť evidencia podľa § 11 ods. 1 2 a 6 zákona pre ktoré sa nevydáva preukaz o pôvode alebo ktoré sa nezameniteľne neoznačujú
§ 14a - Prechodné ustanovenia k úpravám účinným od 15. marca 2013
§ 14b - Prechodné ustanovenia k úpravám účinným od 1. januára 2019
a) podrobnosti o náležitostiach a podávaní žiadostí o vydanie povolenia na dovoz, povolenia na vývoz a potvrdenia na opätovný vývoz,
b) podrobnosti o vzore úradného tlačiva prílohy povolenia na dovoz, vývoz alebo potvrdenia na opätovný vývoz,
c) podrobnosti o náležitostiach podávaní žiadostí na povolenie výnimky zo zákazu na komerčné činnosti alebo udelenie súhlasu na premiestnenie,
d) podrobnosti o zapisovaní vedcov a vedeckých inštitúcií do osobitného zoznamu podľa § 3 zákona,
e) zoznam colných úradov určených na uskutočňovanie vstupných kontrol alebo výstupných kontrol pri dovoze exemplárov do Európskej únie a ich vývoze alebo opätovnom vývoze z Európskej únie,
f) zoznam vybraných druhov, ktorých držba sa zakazuje,
g) podrobnosti o vedení evidencie exemplárov, o ich nezameniteľnom označení, ako aj o preukaze o pôvode exemplára živočícha,
h) zoznam druhov, pre ktoré sa nemusí viesť evidencia podľa § 11 ods. 1, 2 a 6 zákona, pre ktoré sa nevydáva preukaz o pôvode alebo ktoré sa nezameniteľne neoznačujú,
i) podrobnosti o náležitostiach potvrdenia orgánu veterinárnej správy o vhodnosti chovného zariadenia podľa § 19 ods. 3 písm. a) zákona,
j) podrobnosti o záznamoch o množstvách dovážaného, vyvážaného alebo opätovne vyvážaného kaviáru, kaviáru vyrobeného na mieste, skladovaného alebo inak nadobudnutého alebo vyradeného kaviáru podľa § 5a ods. 11 zákona,
k) podrobnosti o registri vyrobených krúžkov a distribuovaných krúžkov podľa § 15 ods. 5 písm. i) zákona,
l) zoznam vybraných druhov živočíchov podľa § 12b ods. 1 zákona,
m) podrobnosti o zázname o nakladaní s neživým exemplárom vybraných druhov živočíchov podľa § 12b zákona.
(1) Vzor tlačiva žiadosti o vydanie povolenia na dovoz, povolenia na vývoz a potvrdenia na opätovný vývoz (ďalej len „žiadosť“) je uvedený v osobitnom predpise.1)
(2) Okrem údajov požadovaných podľa pokynov a vysvetliviek v tlačive žiadosti sa uvádza
a) v kolónke 6 adresa miesta povoleného na umiestnenie živých exemplárov druhov uvedených v prílohe A osobitného predpisu,2) ktoré boli nadobudnuté z voľnej prírody,
b) v kolónke 23 použitý dopravný prostriedok, predpokladaný dátum dovozu, vývozu alebo opätovného vývozu, predpokladaný určený colný úrad.
(3) K žiadosti o vydanie povolenia na dovoz dovozca pripojí tieto listinné dôkazy (§ 6 ods. 3 a 4 zákona):
a) čestné vyhlásenie, že exemplár druhu uvedeného v prílohe A osobitného predpisu2) okrem exemplára živočícha narodeného a odchovaného v zajatí2a) alebo exemplára umelo vypestovanej rastliny2b) nebude použitý na primárne komerčné účely,2c)
b) originál alebo fotokópiu originálu povolenia na vývoz alebo potvrdenia na opätovný vývoz vydaného podľa Dohovoru o medzinárodnom obchode s ohrozenými druhmi voľne žijúcich živočíchov a rastlín3) (ďalej len „medzinárodná zmluva“) výkonným orgánom štátu vývozu alebo opätovného vývozu, ak ide o dovoz exemplárov druhov, ktoré sú uvedené v prílohách medzinárodnej zmluvy,
c) listinný dôkaz preukazujúci, že dovážané exempláre sa získali v súlade s právnymi predpismi o ochrane druhu v štáte vývozu alebo v štáte opätovného vývozu, ak ide o dovoz exemplárov druhov, ktoré nie sú uvedené v prílohách medzinárodnej zmluvy,
d) podrobný opis zariadenia, v ktorom bude umiestnený dovezený exemplár, ak ide o dovoz živých exemplárov druhov uvedených v prílohe A osobitného predpisu,2) okrem exemplára živočícha narodeného a odchovaného v zajatí 2a) alebo exemplára umelo vypestovanej rastliny2b),
e) písomné potvrdenie príslušnej regionálnej veterinárnej a potravinovej správy,4) že predpokladané chovné zariadenie živého exemplára živočícha narodeného a odchovaného v zajatí druhu uvedeného v prílohe A osobitného predpisu2) a všetkých exemplárov živočíchov druhov uvedených v prílohe B osobitného predpisu2) v mieste určenia je vhodne vybavené na jeho riadnu ochranu a starostlivosť; potvrdenie obsahuje najmä adresu miesta, v ktorom je zariadenie umiestnené, a druh a počet exemplárov, pre ktoré je vystavené,
f) doklad o zaplatení správneho poplatku.5)
(4) K žiadosti o vydanie povolenia na vývoz vývozca pripojí tieto listinné dôkazy (§ 6 ods. 3 a 4 zákona):
a) listinný dôkaz preukazujúci, že exemplár bol nadobudnutý v súlade s osobitnými predpismi,5a)
b) fotokópiu originálu povolenia na dovoz alebo potvrdenia výkonného orgánu dovážajúceho štátu, že bude vydané, ak ide o vývoz exemplárov druhov uvedených v prílohe I medzinárodnej zmluvy, okrem exemplára živočícha narodeného a odchovaného v zajatí2a) alebo exemplára umelo vypestovanej rastliny2b)
c) podrobný opis podmienok prepravy živého exemplára vrátane charakteristiky prepravného zariadenia,
d) doklad o zaplatení správneho poplatku.5)
(5) K žiadosti o vydanie potvrdenia na opätovný vývoz opätovný vývozca pripojí tieto listinné dôkazy (§ 6 ods. 3 a 4 zákona):
b) listinný dôkaz preukazujúci predchádzajúci zákonný dovoz opätovne vyvážaných exemplárov na územie Európskej únie, najmä povolenie na dovoz a oznámenie o dovoze,
c) fotokópiu originálu povolenia na dovoz alebo potvrdenie výkonného orgánu dovážajúceho štátu, že bude vydané, ak ide o opätovný vývoz exemplárov druhov uvedených v prílohe I medzinárodnej zmluvy, okrem exemplára živočícha narodeného a odchovaného v zajatí2a) alebo exemplára umelo vypestovanej rastliny2b)
e) doklad o zaplatení správneho poplatku.5)
(6) K žiadosti o vydanie povolenia na dovoz a o vydanie povolenia na vývoz a k žiadosti o vydanie potvrdenia na opätovný vývoz môže dovozca, vývozca alebo opätovný vývozca pripojiť aj iné listinné dôkazy, než sú uvedené v odsekoch 3 až 5, ak preukazujú splnenie podmienok na vydanie povolenia na dovoz, povolenia na vývoz alebo potvrdenia na opätovný vývoz.
(1) Vzor tlačiva žiadosti na povolenie výnimky zo zákazu komerčných činností alebo na udelenie súhlasu na premiestnenie je uvedený v osobitnom predpise.6)
(2) K žiadosti o povolenie výnimky zo zákazu komerčných činností (§ 8 ods. 2 zákona) žiadateľ pripojí
b) kópiu druhovej karty exemplára živočícha, ktorá obsahuje údaje aktuálne v čase podania žiadosti,
(3) K žiadosti o udelenie súhlasu na premiestnenie živých exemplárov (§ 8 ods. 4 zákona) žiadateľ pripojí tieto listinné dôkazy:
a) potvrdenie podľa osobitného predpisu6a) alebo kópiu povolenia na dovoz podľa osobitného predpisu,6b)
b) doklad o zaplatení správneho poplatku,7)
c) dve fotografie exemplára živočícha, ak je tak exemplár živočícha označený podľa § 13 ods. 5 zákona.
(4) K žiadosti na povolenie výnimky zo zákazu komerčných činností alebo na udelenie súhlasu na premiestnenie môže pripojiť žiadateľ aj iné listinné dôkazy, než sú uvedené v odsekoch 2 a 3, ak preukazujú splnenie podmienok na udelenie výnimky zo zákazu komerčných činností alebo na udelenie súhlasu na premiestnenie živých exemplárov.
(1) Žiadosť o zapísanie do osobitného zoznamu predkladajú vedci a vedecké inštitúcie (ďalej len „žiadateľ“) ministerstvu.
(2) Ak je žiadateľ fyzická osoba, v žiadosti o zapísanie do osobitného zoznamu uvedie najmä
a) meno, priezvisko, trvalý pobyt a dátum narodenia,
(3) K žiadosti o zapísanie do osobitného zoznamu podľa odseku 2 žiadateľ pripojí
a) overený doklad o dosiahnutom vzdelaní,
b) doklad o dĺžke odbornej praxe žiadateľa formou vyhlásenia odbornej inštitúcie alebo aspoň dvoch odborníkov v príslušnom vednom odbore, prípadne čestné vyhlásenie žiadateľa,
c) iné doklady o odbornej profilácii žiadateľa, ak ich získal, napríklad úradne osvedčený doklad o absolvovaní postgraduálneho kurzu alebo o získaní vedeckej hodnosti,
d) prehľad odbornej, publikačnej a vedeckej činnosti vo vzťahu k vednému odboru, v ktorom vykonáva vedeckú činnosť,
e) súhlas podľa osobitného predpisu.9)
(4) Ak je žiadateľ právnická osoba, v žiadosti o zapísanie do osobitného zoznamu uvedie najmä
b) meno, priezvisko, trvalý pobyt a dátum narodenia osoby oprávnenej konať v mene právnickej osoby,
(5) K žiadosti o zapísanie do osobitného zoznamu podľa odseku 4 žiadateľ pripojí
(6) Osobitný zoznam sa každoročne uverejňuje vo vestníku ministerstva.
(7) Osobitný zoznam sa vedie osobitne pre
(8) Do osobitného zoznamu možno nahliadnuť na ministerstve.
(1) Zákaz držby podľa § 4 ods. 1 a § 29 ods. 7 zákona sa vzťahuje na živé exempláre živočíchov druhu korytnačka maľovaná (Chrysemys picta).
(2) Ustanovenie odseku 1 sa nevzťahuje na držbu živých exemplárov
a) v zoologických záhradách,
b) v záchytných strediskách pre živočíchy,
c) osobami zapojenými do medzinárodného záchranného programu pre druh alebo poddruh, na ktorý sa vzťahuje odsek 1,
d) v chovných staniciach a rehabilitačných staniciach.12a)
(1) Evidenčný zoznam exemplárov rastlín (ďalej len „evidenčný zoznam“) sa vedie osobitne pre každý rod exemplárov rastlín a údaje sa doň zapisujú podľa vzoru uvedeného v prílohe č. 4.
(2) Každá strana evidenčného zoznamu sa očísluje a označí odtlačkom pečiatky okresného úradu.
(1) Záznamy o množstvách dovážaného, vyvážaného alebo opätovne vyvážaného kaviáru, kaviáru vyrobeného na mieste, skladovaného alebo inak nadobudnutého alebo vyradeného kaviáru podľa § 5a ods. 11 zákona sa vedú v knihe, z ktorej sa nedajú vyberať listy a vkladať do nej nové listy. V knihe sú jednotlivé strany očíslované a označené odtlačkom pečiatky okresného úradu. Na prvej strane knihy je uvedené meno a priezvisko, názov alebo obchodné meno držiteľa, sídlo alebo miesto podnikania držiteľa, miesto prevádzky s uvedením adresy a pridelený evidenčný kód.
(2) Súčasťou knihy sú doklady preukazujúce spôsob nadobudnutia kaviáru. Doklady obsahujú určenie subjektu, od ktorého bol kaviár nadobudnutý, najmä meno, priezvisko a trvalý pobyt fyzickej osoby alebo názov alebo obchodné meno, sídlo alebo miesto podnikania právnickej osoby, hmotnosť alebo množstvo nadobudnutého kaviáru, údaje preukazujúce pôvod kaviáru a dátum jeho nadobudnutia.
(1) Nezameniteľne sa označujú živé exempláre stavovcov druhov uvedených v prílohe A osobitného predpisu2) a živé exempláre vtákov druhov uvedených v prílohe B osobitného predpisu.2)
(2) Nedeliteľné uzavreté krúžky uvedené v osobitnom predpise11) musia obsahovať údaje v súlade s § 13a ods. 11 zákona.
(3) Nezameniteľné označenie sa nevykonáva
a) na mláďatách cicavcov v období dojčenia,
b) na mláďatách vtákov a plazov do troch mesiacov ich veku, ak tento úkon môže ohroziť ich život alebo zdravotný stav,
c) ak predstavujú následky aplikácie injekčného transpondéru pre konkrétny exemplár zdravotné ohrozenie alebo znemožnenie jeho reprodukčných schopností,
d) na živočíchoch, ktoré sú umiestnené v chovnej stanici alebo rehabilitačnej stanici12a) na účely ich ošetrenia alebo rehabilitácie na dobu kratšiu ako 12 mesiacov odo dňa ich prijatia.
(1) Osoba, ktorej bola udelená licencia na výrobu krúžkov alebo distribúciu krúžkov (ďalej len „licencia na krúžky“), vedie register (§ 13a ods. 11 zákona) oddelene od inej dokumentácie alebo elektronicky v samostatnej databáze umožňujúcej vyhotovenie tlačenej verzie registra.
(2) Do registra vyrobených krúžkov a distribuovaných krúžkov sa zapisujú
a) poradové číslo krúžku v registri,
b) spôsob nadobudnutia krúžku,
c) dátum nadobudnutia krúžku,
d) údaje osôb, od ktorých boli krúžky nadobudnuté, a to meno a priezvisko alebo názov, adresa trvalého pobytu alebo sídlo a miesto podnikania osôb; vypĺňa sa, len ak neboli krúžky vyrobené distribútorom,
e) popis označenia krúžkov kódom označenia krajiny, evidenčným kódom licencie na krúžky a poradovým číslom krúžku v registri,
f) materiál, priemer a farba krúžkov,
g) údaje osôb, ktorým boli krúžky pridelené, a to meno a priezvisko alebo názov, adresa trvalého pobytu alebo sídlo a miesto podnikania osôb,
h) dátum distribúcie krúžku.
(1) Preukaz o pôvode exemplára živočícha (ďalej len „preukaz o pôvode“) sa bez zbytočného odkladu vydáva len na konečné vývinové štádium exemplára živočícha. Preukaz o pôvode sa nevydáva na exempláre živočíchov, ktoré sú v chovnej stanici alebo rehabilitačnej stanici12a) najviac 12 mesiacov.
(2) Preukaz o pôvode sa vydáva osobitne pre každý exemplár živočícha len jedenkrát.
(3) Do preukazu o pôvode sa zapisujú údaje o držiteľovi a exemplári. Vzor preukazu o pôvode je uvedený v prílohe č. 8. Originál tlačiva preukazu o pôvode je opatrený hologramom.
(4) Ak príslušný okresný úrad určí podľa § 13 ods. 5 zákona ako iné označenie exemplára živočícha fotografiu, exemplár živočícha sa označí fotografiou exemplára, ktorá sa predloží príslušnému okresnému úradu v troch vyhotoveniach. Fotografia exemplára živočícha podľa prvej vety sa nalepí do prílohy preukazu o pôvode exemplára živočícha; vzor je uvedený v prílohe č. 9.
(5) Ak ide o exempláre korytnačiek druhov čeľade korytnačkovité (Testudinidae), príslušný okresný úrad môže do preukazu o pôvode exemplára živočícha v kolónkach „Otec“ a „Matka“ zapísať aj číselné označenie chovnej skupiny. Pod chovnou skupinou sa rozumie skupina najviac 30 exemplárov používaných na reprodukciu, ktorú tvoria samce totožného pôvodu a samice totožného pôvodu označené mikročipom. Ak ide o zmenu aspoň jedného exemplára v chovnej skupine, mení sa celá chovná skupina a nie je možné použiť jej pôvodné číselné označenie a je potrebné vytvoriť novú chovnú skupinu. Údaje o exemplároch chovnej skupiny, údaje o držiteľovi a poradové číslo v druhovej karte sa uvedú v prílohe preukazu o pôvode exemplára živočícha. Vzor je uvedený v prílohe č. 10.
(3) Preukaz o pôvode vydaný podľa tejto vyhlášky v znení účinnom do 31. decembra 2018 sa považuje za preukaz o pôvode podľa tejto vyhlášky v znení účinnom od 1. januára 2019.
Minimálny rozmer fotografie je 9 x 13 cm, musí byť technicky dokonalá (ostrá, farebne verná). Fotografovaný exemplár musí vypĺňať 60 – 80 % plochy fotografie v závislosti od druhu. Nalepená fotografia musí byť v rohoch označená odtlačkom pečiatky okresné úradu s presahom na tlačivo s výnimkou prípadu, keď je fotografia vytlačená priamo na tlačive. Údaj o dátume vyhotovenia fotografie vypĺňa okresný úrad.
1) Príloha I k nariadeniu Komisie (ES) č. 865/2006 zo 4. mája 2006, ktorým sa ustanovujú podrobné pravidlá týkajúce sa vykonávania nariadenia Rady (ES) č. 338/97 o ochrane voľne žijúcich živočíchov a rastlín reguláciou obchodu s nimi (Ú. v. EÚ L 166, 19. 6. 2006 v znení nariadenia Komisie (ES) č. 100/2008 zo 4. februára 2008 (Ú. v. EÚ L 31, 5. 2. 2008).
2) Nariadenie Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi (Mimoriadne vydanie Ú. v. ES L 61, 3. 3. 1997, kap. 15/zv. 3) v platnom znení.
2a) Čl. 54 nariadenia (ES) č. 865/2006 v platnom znení.
2c) Čl. 4 ods. 1 písm. d) nariadenia (ES) č. 338/97 v platnom znení.
3) Dohovor o medzinárodnom obchode s ohrozenými druhmi voľne žijúcich živocíchov a rastlín (oznámenie Federálneho ministerstva zahraničných vecí č. 572/1992 Zb.).
4) § 8 ods. 3 písm. b) zákona č. 39/2007 Z. z. o veterinárnej starostlivosti.
5) Položka 161a prílohy k zákonu Národnej rady Slovenskej republiky č. 145/1995 Z. z. o správnych poplatkoch v znení neskorších predpisov.
5a) Čl. 5 nariadenia (ES) č. 338/97 v platnom znení.
6) Príloha č. V nariadenia Komisie (ES) č. 865/2006.
6a) Čl. 8 a 9 nariadenia (ES) č. 338/97 v platnom znení.
6b) Čl. 4 nariadenia (ES) č. 338/97 v platnom znení.
7) Položka 161b prílohy k zákonu Národnej rady Slovenskej republiky č. 145/1995 Z. z. v znení neskorších predpisov.
9) § 7 ods. 1 zákona č. 428/2002 Z. z. o ochrane osobných údajov v znení zákona č. 602/2003 Z. z.
9a) Čl. 64 ods. 2 a 66 ods. 7 nariadenia Komisie (ES) č. 865/2006.
11) Čl. 66 ods. 8 nariadenia Komisie (ES) č. 865/2006.
12a) § 45 zákona č. 543/2002 Z. z. o ochrane prírody a krajiny.
12b) Nariadenie (ES) č. 338/97 v platnom znení.
13) Nariadenie (ES) č. 865/2006 v platnom znení.